"ViiolAvo" võitis Optibetis üle 11 tuhande euro
"ViiolAvo" võitis 1000-dollarilise sisseostuga turniiril korraliku summa
Eesti pokkerimängijad näitasid täna öösel Optibetis lõppenud megafestivali GG Series tähtsaimal, 1000-dollarilise sisseostuga kahepäevasel turniiril head mängu.
Esimese 50 hulka jõudis koguni kolm meie pokkerisportlast, kellest oli parim 11 980 dollarit ehk ligikaudu 11 tuhat eurot teeninud "ViiolAvo". Kas tegemist võis tõepoolest olla legendaarse mänguri ning omal ajal Kultuurikapitali rahadega suuri panuseid teinud Avo Viioliga? Väga suure tõenäosusega siiski mitte :)
Lisaks temale sai "Nutscrushed" 39. koha (4544 dollarit) ja "PumpkinEater" 47. koha (3467 dollarit). Viimati nimetatud mängija oli hoos ka festivali alguses, saavutades 543 osalejaga 500 $ Sunday Mainil korraliku neljanda koha ning teenides 17 936 dollarit.
Kokku võistles miljoniturniiril 1463 mängijat, kellest tuli rahadesse 206 parimat. Võitja sai seejuures pea 200 tuhat eurot!
50-miljonilise kogugarantiiga GG Series on sellega läbi, kuid ees on ootamas juba uued ja vaat, et veelgi võimsamad ettevõtmised. Eelkõige jääb seda festivali aga meenutama Aleksei Smirnovi tulemuslik mäng. Ainuüksi lühikese aja jooksul võidetud neli (4!) turniiri tõid talle sisse üle 45 tuhande euro, kuid Aleksei tegi ju tulemusi ka teistel turniiridel.
Aleksei Smirnov särab GG Series'il: KOLME päevaga KOLM turniirivõitu!
Algas GG Series viimane nädal, Aleksei võitis veel 25 000 eurot!
Optibet GG Series ViiolAvo Avo Viiol